b'\n_START_ARTICLE_\nBilitt\n_START_PARAGRAPH_\nBilitt er en tettbebyggelse i \xc3\x98stre Toten, mellom Lena og Skreia. Stedet ligger ved fylkesvei 33, der fylkesveien mot \xc3\x98stlia og Kapp tar av. I dag (2017) er det en kiosk og et bakeri her. Det er ogs\xc3\xa5 noe boligbebyggelse._NEWLINE_Bilitt var opprinnelig en husmannsplass under garden Kvem, nevnt i skriftlige kilder midt p\xc3\xa5 1700-tallet. Navnet betyr sannsynligvis "rasteplass"/"vertshus", jf. Bislett i Oslo. Stedet l\xc3\xa5 sentralt til etter den gamle bygdevegen som gikk \xc3\xb8stover mot Mj\xc3\xb8sa._NEWLINE_Rundt 1850 begynte Bilitts storhetstid. I 1850 starta produksjonen ved Bilitt Br\xc3\xa6nderi, og i 1875 kom det f\xc3\xb8rste landhandleriet. Omtrent samtidig var det dessuten meieri og telefonsentral her. Kommunikasjonsutviklinga l\xc3\xb8fta ogs\xc3\xa5 Bilitt. Den nye hovedvegen gjennom Skreifjella til Minne (dagens fylkesvei 33) \xc3\xa5pna ca. 1885, like f\xc3\xb8r den nye vegen til Kapp. Bilittkrysset ble et sentralt sted. Neste trinn var \xc3\xa5pninga av Skreiabanen i 1902, da Bilitt fikk egen jernbanestasjon. I stasjonsbygningen fikk Bilitt ogs\xc3\xa5 postkontor, med adresse 2856 BILITT (f\xc3\xb8rst skrevet BILIT). Postkontoret ble i 1905 flytta til handelsstedet Fram._NEWLINE_Virksomheten p\xc3\xa5 Bilitt ble gradvis mindre etter andre verdenskrig. Brennerisentraliseringa rundt 1957 satte en stopper for spritproduksjonen, og persontrafikken p\xc3\xa5 Skreiabanen ble nedlagt i 1963. P\xc3\xa5 1990-tallet ble b\xc3\xa5de m\xc3\xb8lla, postkontoret og butikken nedlagt. I de gamle butikklokalene holder n\xc3\xa5 et pizzabakeri til ( Ogs\xc3\xa5 nedlagt)._NEWLINE_Bilitt hadde for\xc3\xb8vrig 3 dagligvarebutikker, Malme, Espelid og Lundstad. Lundstad drev ogs\xc3\xa5 kiosk og etterhvert gatekj\xc3\xb8kken som fortsatt eksisterer (per 2009)._NEWLINE_Malme drev ogs\xc3\xa5 stedets eneste bensinstasjon._NEWLINE_P\xc3\xa5 det store landhandleriet (Espelid) var det ogs\xc3\xa5 fryseri, hvor lokalbefolkningen leide fryseboks og oppbevarte mat. Her kom ogs\xc3\xa5 det f\xc3\xb8rste postkontoret som senere fikk nye lokaler tilknyttet et nybygg p\xc3\xa5 Lundstadbutikken. Lundstadbutikken var den siste dagligvarebutikken som ble lagt ned og senere ble lokalene overtatt og pizza som take-away ble laget der._NEWLINE_M\xc3\xb8lla har fortsatt en liten produksjon._NEWLINE_Brenneriets underetasje ble overtatt av br\xc3\xb8drene Bratberg som hadde bil/lastebilverksted der og 2 og 3 etg ble overtatt av POLAR, som produserte telt, soveposer, nylonbelter m.m. P\xc3\xa5 stedet hvor Brenneriet stod ble et lager og pakkeri for Norgesfrukt bygget opp og etablert p\xc3\xa5 1990 tallet og holdt det g\xc3\xa5ende som Norgesfrukt og deretter ICA frem til 2007. (howie@spray.no)'